
Objektif Pembentangan 

_ / 

■f Mengdekatkan kepada para hadirin tentang tatacara solat qasar 
dan jamak berdasarkan dalil-dalil (melalui neraca al-Qur’an dan 
Hadis sahih) serta kupasannya berdasarkan penerangan para 
ulamak muktabar Ahlu Sunnah Wal lama’ah. 


■S Mendekatkan para hadirin kepada kepelbagaian pandangan yang 
wujud di antara mazhab dan para ulamak muktabar Ahlu Sunnah 
Wal Jama’ah (tidak hanya terhad hanya kepada pandangan dan 
ulasan mengikut mazhab as-Syafi’ie) dengan kupasan yang lebih 
mendalam. 


S Memberikan para hadirin merasai keluasan fiqh dan bersikap 
terbuka dan berlapang dada dalam menilai hujah-hujah yang 
dikemukakan oleh pandangan yang berbeza. 


S Mempersiapkan para hadirin sebelum membantu golongan awam 
di era globalisasi dengan pelbagai soalan fiqh yang lebih 
mencabar. 

Skema Pembentangan 

V_/ 


1. Pendahuluan 

2. Pengertian Solat Jamak dan Qasar 

3. Solat Jamak Menurut Quran dan Sunnah 

4. Solat Qasar Menurut Quran dan Sunnah 


5. Kesimpulan 




/-N 

Pendahuluan 

\_ J 


• Setiap manusia pasti akan menghadapi keadaan yang 
memerlukannya untuk mengqasar atau menjamakkan 
sembahyangnya. 

• Nabi Muhammad shallallahu ‘alaihi wasallam mengumpamakan 
musafir sebahagian dari azab 

qa AjdaS jllJl ; Jli j Alll (jp ? Aj£- Adil d* 

.AiA) Aa^gJ Aajjj AjIj-uuj AaUJa *SJia.i lj 1.1x1) 

Dari Abi Hurairah radhiallahu 'anhu, dia berkata: 

"Bersabda Rasulullah shallallahu ‘alaihi wasallam: “Musafir itu 
adalah sebahagian dari azab yang menghalangi seseorang itu dari 
makan, minum dan tidur (secara yang sempurna). Maka oleh kerana 
itu apabila seseorang telah selesai keperluannya dalam pelayaran, 
hendaklah segera pulang ke pangkuan keluarganya.” [Hadis riwayat 
Imam al-Bukhari dalam Shahih al-Bukhari, Kitab al-Haj, hadis no. 1804 
dan Kitab al-Jihaad wa al-Siyar, hadis no. 3001] 




Mencontohi Rasulullah shallallahu ‘alaihi wasallam dalam 
segala bentuk ibadah merupakan sesuatu yang 
disyari’atkan kerana baginda merupakan contoh ikutan yang 
terbaik bagi seluruh umat manusia. 


jrL» U* 


JAJ UuA HJJJ 

m j&j 


Demi sesungguhnya, adalah bagi kamu pada diri Rasulullah itu contoh 
ikutan yang baik, iaitu bagi orang yang sentiasa mengharapkan (keredaan) 
Allah dan (balasan baik) hari akhirat, serta ia pula menyebut dan 
mengingati Allah banyak-banyak (dalam masa susah dan senang) [al- 
Ahzaab (33): 21] 


• Kepentingan ittiba’ (mengikut petunjuk 
Nabi) dalam topik yang dibincangkan ini 
adalah berpaksikan hadis berikut: 

IjLa 

Sembahyanglah kalian sebagaimana kalian 
melihat aku bersembahyang 

[Hadis riwayat Imam al-Bukhari dalam Shahih al-Bukhari, Kitab al-Azan, 
hadis no. 631] 

Pengertian Solat qasar 

_ / 


Pengertian Ringkas Solat Secara Oasar: 

■S Memendekkan/mengurangkan bilangan rakaat solat bagi solat 
fardhu yang empat rakaat menjadi dua rakaat. Iaitu bagi solat 
Zuhur, ‘Asar, dan ‘Isya’. 


Dalil Ouran 




{j** i p V 6 

Uxua fji ]jjL£ d)Jjk£3l o) 1<2)^1 


“Dan apabila kamu berpergian di muka bumi, maka tidaklah mengapa kamu 
meng-Qasar solatmu, jika kamu takut diserang orang-orang kafir. 
Sesungguhnya orang-orang kafir itu musuh yang nyata bagimu.” 
[Surah an-Nisa’ (4) ayat 101] 






Dalil Hadis 


Diriwayat dari Abu Ya’la bin Umayyah 

S “Aku pernah berkata kepada ‘Umar bin Khaththab: (Allah 
berfirman:) “maka tidaklah mengapa kamu meng-Qasar 
solatmu, jika kamu takut diserang orang-orang kafir”. (Namun 
sekarang) masyarakat sekarang sudah berada dalam keadaan 
aman. ‘Umar berkata: “Aku juga pernah merasa hairan 
sebagaimana engkau merasa hairan. Maka aku bertanya kepada 
Rasulullah s.a.w. mengenai hal tersebut. Beliau bersabda: “Ia 
suatu sedekah yang telah disedekahkan oleh allah kepada kamu. 
Oleh itu, terimalah sedekah Allah.” 


[Hadis Riwayat Muslim, Kitab Solat orang-orang yang musafir, 
no. 686] 

Pengertian Solat jamak 

\_y 

Pengertian Ringkas Solat Secara Jamak: 

S Sembahyang jamak pula bermakna mengumpulkan dua sembahyang 
dalam satu waktu. Contohnya mengumpulkan sembahyang Zuhur 
dan Asar dalam satu waktu ataupun Maghrib dan Isyak dalam satu 
waktu. 


S Dua jenis Jamak 

i. Jamak Tagdim (yang didahulukan) 

> iaitu mengumpulkan sembahyang Asar bersama Zuhur dalam waktu 
sembahyang Zuhur atau mengumpulkan sembahyang Isyak dan 
Maghrib dalam waktu sembahyang Maghrib. 

ii. Jamak Ta’khir (yang diakhirkan) 

> ialah mengumpulkan sembahyang Zuhur dan Asar dalam waktu 
sembahyang Asar atau mengumpulkan sembahyang Maghrib dan 
Isyak dalam waktu sembahyang Isyak. 







Dalil disyariatkan jamak tagdim dan jamak ta’khir 

Dijelaskan oleh Ibnu ‘Abbas radhiallahu 'anhu: 

:ji !^Sj US :ji ? jLa\ j>L.j ita Aih JjLj 

IjI jI-uj aJ^l® ^ aJ jJ tit j u&f AJ)1« ^ 

ij±ij \ gI jj Aijl4 ujjsla 3| ejjl^ |j]j j*uax3lj Jjj j^nll dul^ 

.1nj ^a\°\ Jjj fLu^dl CaI |4| ua£j AJjia ^ jJ jjjj fLu*3i 

• “Inginkah tuan-tuan saya ceritakan perihal sembahyang Rasulullah 
shallallahu ‘alaihi wasallam sewaktu sedang dalam perjalanan.” Ujar 
kami: “Baik.” Katanya: “Jika baginda masih berada di rumah 
semasa matahari telah tergelincir (masuknya waktu Zuhur), baginda 
jamakkan Zuhur dengan Asar (jamak taqdim) sebelum berangkat, 
tapi kalau belum lagi tergelincir, maka baginda berjalan hingga nanti 
bila waktu Asar masuk baginda pun berhenti dan menjamak 
sembahyang Zuhur dengan Asar (jamak ta’khir). Begitu juga jika 
selagi baginda di rumah waktu Maghrib sudah masuk, baginda 
jamaklah sembahyang Maghrib dengan Isyak, tetapi kalau waktu 
belum lagi masuk, baginda terus sahaja berangkat dan nanti bila 
waktu Isyak tiba, baginda pun berhenti untuk menjamak 
sembahyang Maghrib dan Isyak itu.” [Hadis riwayat Imam Ahmad dalam Musnad 
Ahmad, hadis no. 3480, Musnad Ahmad edisi 6 jilid, rujuk jld. 1, ms. 367-368.] 



membezakan Niat & Lafaz 
_ Niat _, 

• Hukum niat untuk bersolat: 

S Wajib kerana ianya salah satu rukun solat 

S Umar ibnul Khaththab radliallahu anhu berkata: Aku 
mendengar Nabi shallallahu alaihi wasallam bersabda : 
"Amalan-amalan itu hanyalah tergantung dengan niatnya..“ 
[Muttafaqun ’ alaih] 

S Al-Baidhawi berkata, “Niat adalah dorongan hati untuk 
melakukan sesuatu sesuai dengan tujuan, baik mendatangkan 
manfaat atau menolak mudarat, sedangkan syari’at adalah 
sesuatu yang membawa kepada perbuatan yang diredai Allah 
dan mengamalkan segala perintah-Nya.” [Ibnu Hajar al- 
Asqalani, Fathul Baari, jld. 1, ms. 19] 





Hukum lafaz niat sebelum bersolat: 

Ianya bukanlah wajib, hanya sunat menurut 
sebahagian ulamak Syafi’iyyah (tetapi para 
ulamak Syafi’iyyah tidak mengkhususkan 
sebarang bentuk lafaz) 

Adapun lafaz niat yang mahsyur diamalkan 
dalam berbicara topik solat qasar dan jamak 
ialah seperti berikut: 

Lafaz Niat Yang Mahsyur 

\_ J 


^bu & Ij-t-aS j (Ja jfl (jLa\ 

Sahaja aku solat fardhu Zuhur dua rakaat Qasar kerana Allah Taala 
^bu f UI j-uasdl 4 jI) £Aj &j £jj! j* ^1^1 

Sahaja aku solat fardhu Zuhur empat rakaat dihimpunkan kepadanya 
Asar tunai kerana Allah Taala 

(jl bu f UI 4^1 1 I J L>^ J 5 

Sahaja aku solat fardhu Zuhur dua rakaat dihimpunkan kepadanya Asar 
tunai kerana Allah Taala 

^bu f bl Cjbdj £jjl (jja 

Sahaja aku solat fardhu Zuhur empat rakaat dihimpunkan kepada Asar 
tunai kerana Allah Taala 

fjl bu f ht j-uaaJl ^3) Ij 

Sahaja aku solat fardhu Zuhur dua rakaat dihimpunkan kepada Asar 
tunai kerana Allah Taala) 




S Imam Nawawi rahimahullah mengatakan,: 

“Niat bererti maksud, iaitu keinginan yang ada dalam hati. Tidak 
perlu dilafazkan oleh lidah. Tetapi, terdapat dua pendapat yang 
dinyatakan oleh pengikut Imam Syafie, iaitu sunat dan wajib. 
Kedua-dua pendapat ini tidak diterima. “ [Rujuk al-Majmu',al- 
Nawawi, jld. 3. hlm, 277] 

S Imam Nawawi rahimahullah mengatakan lagi: 

"Pendapat yang mengatakan sunat melafazkan niat adalah kesilapan. 
Sebenarnya maksud Imam Syafie 'menyebut' ialah lafaz 
takbiratulihram" [Rujuk al-Majmu',al-Nawawi, jld. 3. hlm, 243] 

S Hadis yang dikemukakan oleh Aishah radhiallahu 'anha jelas 
bermaksud: 

“Sesungguhnya Rasulullah shalallahu ’alaihi wasallam membuka 
sembahyangnya dengan Takbir “[Hadis riwayat Imam Muslim 
dalam Shahih Muslim, Kitab al-Shalat, hadis no. 498.] 



S Berkata Imam al-Syafi’i rahimahullah dalam kitab beliau al-Umm : 

“Siapa yang pandai membaca takbir , niscaya tidaklah ia 
memulakan sembahyangnya melainkan dengan takbir itu 
sendiri dan takbirnya, ialah 

[Al-Imam al-Syafi’i, al-Umm (Kitab Induk), jld. 1, ms. 241] 

• Jika memilih bahawa niat mesti dihadirkan secara muqaranah (beriringan) 
dengan takbiratul ihram, maka cukup dilakukan muqaranah (iringan niat 
dengan takbir) secara uruf, tanpa perlu mengkhususkan seperti yang 
disebutkan. Kerana penkhususan seperti itu tidak pernah diketahui daripada 
generasi terdahulu. Dan inilah yang dipilih oleh Imam Nawawi [Rujuk al- 
Majmu’, al-Nawawi, jld. 3 ms.278]. 

• Justeru, difahami bahawa tiada satu hadis dari sanad yang sahih, atau dha’if 
(lemah), atau musnad (sanad yang bersambung) atau mursal (terputus 
sanadnya), dari sahabat,mahupun thabi’in, bahawa Rasulullah berniat dengan 
melafazkannya. 


• Sekiranya tidak melafazkan niat (tetapi telah niat di dalam hati),tidak memberi 
kesan kepada solat selagi mana telah wujud niat untuk bersolat di dalam hati 
(tanpa melafazkannya), malah itu lebih tepat dengan apa yang dilakukan oleh 
Rasulullah shallallahu ‘alaihi wasallam. Wallahu’allam. 



Solat Jamak menurut 
Quran dan Sunnah 


• Solat jamak bererti menghimpunkan dua solat 

dalam satu masa. [Lihat Fiqh dan Perundangan Islam, Prof. 
Dr. Wahbah az-Zuhaili, jld. 2, ms. 336] 


• Contohnya: 

[1] Zuhur + Asar di dalam waktu Zuhur (taqdim) 
atau di dalam waktu Asar (takhir). 

[2] Maghrib + Isyak di dalam waktu Maghrib 
(taqdim) atau di dalam waktu Isyak (takhir). 




*Perlu diingat bahawa solat jamak hanya 
dibolehkan antara Zuhur dengan Asar dan 

Maghrib dengan Isvak. Selain daripada itu tidak 
dibolehkan jamak kerana tiada dalil yang 
menunjukkan sedemikian. 


Dan solat jamak dan qasar tidak semestinya satu 
pakej (dibuat sekali), solat jamak boleh dibuat 
tanpa perlu mesti adanya qasar. 


* Solat qasar hanya boleh dilakukan ketika di 
dalam keadaan bermusafir manakala syarat 
dibolehkan solat jamak pula lebih luas. 





• Solat Jamak Bukan Dalam Keadaan 

Bermusafir 

Z Rasulullah shallallahu ‘alaihi wasallam sendiri 
pernah melaksanakan solat jamak ketika di 
Madinah. 

.1uui AjIc- <&| j 

jiui Vj (-ijl jjfr .Ujaa fLi*Jl j 

Rasulullah shallallahu 'alaihi wasallam melakukan 
solat Zuhur dan Asar secara jamak di Madinah 
bukan kerana ketakutan atau bermusafir. 


[Diriwayatkan oleh Imam Muslim di dalam Sahih Muslim - hadis no: 705] 






• Imam al-Nawawi telah berkata : 

“ Segolongan ulamak besar membenarkan 

jamak di dalam keadaan tidak musafir, kerana 

ada keperluan, asalkan tidak dijadikan adat 

(kebiasaan -pen) yang tetap. Demikianlah 
pendapat Ibnu Sirin dan Asyhab dari ashab 
malik. Diriwayatkan juga oleh al-Khathabi dari 
al-Qaffal al-Kabir dari kalangan pengikut al- 

Syafi'i” .[ al-Majmu’, jil. 4, ms. 264] 






Syarat Membolehkan 
Solat Jamak 


S [1] Bermusafir. 

S [2] Suasana yang sukar atau sulit. 

S [3] Jamak kerana hajat yang benar-benar 
mendesak. 


S [4] Jamak kerana hujan. 




[1] Bermusafir 


• Ibnu ‘Abbas radhiallahu 'anhu menerangkan: 

f c_jj3la]| j jAidl j £jjj ^Iwij 4lil 4J!| Jjmij jas. 

Jljl : Jli yJt Jlji U •pjjli JjSs V J JJ& ^4 Ajj X ^L 

.^i ^jkj v y 

“Rasulullah shallallahu ‘alaihi wasallam pernah menjamak 
sembahyang Zuhur dan Asar serta Maghrib dan Isyak di 
Madinah (bukan dalam musafir), bukan kerana dalam 
ketakutan atau hujan.” Lalu orang bertanya kepada Ibnu 
‘Abbas: “Kenapa Nabi shallallahu ‘alaihi wasallam berbuat 
sedemikian?” Jawabnya: “Baginda bertujuan agar tidak 
menyukarkan umatnya.” [Hadis riwayat Imam Abu Dawud dalam 
Shahih Sunan Abu Dawud, Kitab al-Shalah, hadis no. 1211]. 


[2] Suasana yang sukar atau sulit 


• Kesukaran ini termasuklah sakit, menaiki bas yang tidak 
berhenti ketika kembali ke tempat asal sehingga luput waktu 
dan sebagainya. Ketika ditanya kepada Ibn Abbas 
radh ia Ulah u ‘anh u tentang mengapa dibolehkan solat jamak, 
beliau menjelaskan: 

Nabi shallallahu ‘alaihi wasallam bertujuan agar tidak 
menyukarkan umatnya. [Atsar sahabat yang dikeluarkan oleh Abu 
Daud, dalam Sahih Sunan Abu Daud - hadis no:1211] 


[3] Jamak kerana hajat yang benar- 
benar mendesak. 

* Keadaan yang memaksa untuk tidak dapat melakukan 
solat pada waktunya 


• Contoh kes:- 

S Doktor yang perlu melakukan pembedahan berjam-jam 
lamanya, seandainya beliau berhenti walaupun sebentar 
akan memudaratkan pesakitnya. 

'S Pelajar di luar negara yang menduduki perperiksaan atau 
terpaksa menghadiri kelas yang meliputi waktu solat yang 
pendek 

S Pegawai-pegawai keselamatan yang terpaksa mengawal 
sesuatu tempat dan keadaan tidak mengizinkan beliau 
meninggalkan kawasan jagaannya kerana kritikalnya 
suasana tersebut 

S Dan pelbagai lagi situasi seumpamanya. 


Dalilnya: 


Cjijj LjjjC' j^aJI Jaj La jj (JjjLc- £j| tLla^i • Jl£ tjjj&ui <jj (j£ 

Vj jSL V tfOAJ ^j-L <j-a J^j Ofl^d Jli ; jjijlj (JmU1\ Jaaj 

^Iujj 4-iIc- <L) j&j Jj^uij CjjIj • Jli Jtiil J V V4_Lui]L ^^LaIajI ;^jjjLc- (jjl JU&2 

.fLudHj (— 1JXaI1j t J^uOaUj (JdJ 

.AliljLa Jj.iua2 iALitmS tSjjjA bj CLjjii ,9-^^ui tiilj <ja ^ ; JjLLui ,jj Jl£ 


“Abdullah bin Syaqiq berkata: Pada suatu hari Ibnu Abbas berpidato 
kepada kami di Basrah selepas Asar sehingga terbenam matahari dan terbit 
bintang-bintang. Ini menyebabkan manusia yang hadir berkata: Solat, solat. 
katanya lagi: Lalu datang seorang lelaki dari Bani Tamim memperingatkan: 
Solat, solat. Lalu Ibnu Abbas berkata: Apakah engkau mengajar kepadaku 
sunnah? Sungguh tidak berguna kamu! . Kemudian berkata : Aku melihat 
Rasulullah s.a.w. menjamakkan sembahyang antara Zuhur dan Asar, 
Maghrib dan Isyak. 


Abdullah bin Syaqiq berkata: Penjelasan Ibnu Abbas itu tidak memuaskan 
hatiku. Kemudian aku pergi kepada Abu Hurairah, dan bertanyakan hal 
tersebut, maka dia membenarkan perkataan Ibnu Abbas.” [Diriwayatkan 
oleh Imam Muslim di dalam Sahihnya - hadis no: 705] 



Syaikh Athiyah Saqr rahimahullah berkata: 


• “...Maka sekumpulan ulamak dari kalangan para imam 
telah bertindak mengambil zahir hadis Ibnu Abbas. 
Maka mereka mengharuskan mengerjakan jamak 
ketika hadar, iaitu tidak dalam musafir, hanya 

kerana hajat semata-mata. Tetapi dengan syarat ia 
tidak dijadikan sebagai adat (kebiasaan atau 

kelaziman -pen). Ibnu Hajar di dalam Fathul Bari 
mengatakan: Dan orang-orang yang berpendapat 
demikian ialah Ibnu Sirin, Rabi'ah, Ibnul Munzir dan 
al-Qaffal al-Kabir. Dan telah diriwayatkan oleh al- 
Khitabi dari satu jamaah dari kalangan ahli Hadis. 
Hujah mereka (mengharuskan perbuatan jamak kerana 
hajat itu) ialah untuk menafikan kepayahan selama di 
sana terdapat suatu hajat/keperluan, antaranya ialah 
seperti kesibukan Ibnu Abbas terhadap 

pidato/khutbahnya." [Ahsanul Kalam Fil Fatawa Wal Ahkam, jil. 
13, ms. 424-425] 








Dalam mempraktikkan jamak kerana hajat yang benar- 
benar mendesak, berikut perkara yang perlu diambil kira: 


> a) Tidak dijadikan kebiasaan sehingga ianya dilakukan 
dalam keadaan tanpa ada sebab yang benar-benar mendesak 
kerana perintah asal bagi ibadah solat fardhu ialah dalam 
waktunya yang sedia termaktub lima kali sehari. 


> b) Hajat hendaklah benar - benar mendesak dan tidak 
boleh dielakkan, jikalau ianya (hajat) ditinggalkan maka 
ianya akan membawa kepada hilangnya maslahat atau 
kebaikan yang lebih besar. 


> c) Ianya tidak dijadikan alat untuk mempermain 

mainkan agama dan alat untuk mereka yang malas 
mengerjakan solat untuk mengambil mudah di atas urusan 
agama. 






[4] Jamak kerana hujan. 

• Rasulullah shallallahu ‘alaihi wasallam 
menjamakkan solatnya di Madinah adalah 
kerana turunnya hujan lebat (yang menjadi 
pegangan kuat mazhab Syafi’ie). 

• Hikmahnya : Supaya tidak menyusahkan 

umatnya untuk kembali semula ke masjid 

dalam suasana hujan [Rujuk Majmu’ Fatawa : Bab Ibadah, ms. 
413 ] 


Disebutkan di dalam sebuah hadis daripada Ibn 
Abbas radhiallahu ’anhu : 

pLjij k- ill ii! J>-j £a 
.jk4 Vj jjC- ^ ljjLaIIj 

Rasulullah Shallallahu ‘alaihi wasallam telah 
melakukan jamak solat antara zohor dan asar, 
dan antara maghrib dan isyak di Madinah tidak 
kerana ketakutan dan tidak kerana hujan. 

[Diriwayatkan oleh Imam Muslim di dalam Sahih Muslim - hadis 
no:705] 



Syarat-syarat Dan Cara-caranya Dilaksanakan 

a. Solat jamak kerana hujan hanya boleh dilakukan oleh jamaah yang bersolat 
di masjid sahaja. Bagi mereka yang bersolat di rumah ianya tidak dibenarkan. 

b. Waktu yang dibenarkan untuk di”jamak”kan solat ialah pada waktu Zohor 
yang di”jamak”kan dengan waktu Asar, ataupun solat Maghrib yang 
di”jamak”kan dengan solat Isyak pada waktu Maghrib. Maknanya tiada 
“jamak taakhir” dalam kes “jamak” kerana hujan. 

c. Hujan yang turun samada di waktu Zohor atau Maghrib itu tidak 
berhenti sehingga jamaah selesai menunaikan solat Zohor ataupun Maghrib. 

d. Hujan yang menyebabkan solat boleh di”jamak”kan ialah hujan yang 
membasahkan baju dan bukannya hujan renyai - renyai. 

e. Ada juga di kalangan ulamak Syafi’iyah yang meletakkan syarat tambahan, 
iaitu jamak kerana hujan ini hanya boleh dilakukan oleh mereka yang tinggal 
jauh dari masjid sahaja, dan barangsiapa yang tinggal dekat dari masjid mereka 
tidak dibenarkan melakukan jamak. (Pendapat ini disanggah oleh Imam Nawawi 
dari mazhab Syafi’ie sendiri kerana menurutnya pendapat tersebut tiada asas 
yang kukuh dan tiada sandaran dalil yang kuat) 

[Lihat : al-Syarbini al-Khatib (t.t), Mughni al-Muhtaj, Beirut : Dar Ihya al-Turath al-Arabi, jil : 1, hal : 275; al- Nawawi 
(1994M), Raudat al-Talibin, Beirut : Dar al-Kutub al-‘Ilmiyyah, jil : 1, hal. 503, al-Hisni al-Syafii (1994M), Kifayat al- 
Akhyar, tahqiq: A Hamid Ba Haji, Beirut : Dar al-Khayr, hal. 140. Dinukil daripada tulisan Ustaz Maszlee Malik, 
Rukhsah Solat Jamaki 








Solat Qasar Menurut 

QURAN DAN SUNNAH 

• Solat qasar bererti mendirikan solat-solat fardhu yang asalnya 
4 rakaat secara 2 rakaat apabila seseorang itu berada dalam 
suasana perjalanan atau musafir. [Lihat Fiqh dan Perundangan 
Islam, Prof. Dr. Wahbah Zuhaili, jld. 2, ms. 336] 

• Mengqasarkan solat (memendekkannya menjadi dua rakaat) di 
dalam perjalanan (musafir) adalah lebih baik dan utama 
daripada melaksanakannya secara sempurna (tamam). 

Daripada ‘Abdullah bin ‘Umar r.a. dia menyatakan, Rasulullah 
s.a.w. telah bersabda: 

“Sesungguhnya Allah suka jika keringanan yang Dia berikan 
itu dimanfaatkan sebagaimana Dia tidak suka kemaksiatan 
kepada-Nya dilakukan.” [Hadis Hasan di dalam kitab, Irwaa’ul 
Ghaliil, 3/9, no. 564] 




Dalil-dalil berkenaan tuntutan meng-gasarkan solat di dalam 

perjalanan: 

> Daripada ‘Abdullah bin ‘Umar r.a. berkata: 

“Aku pernah menemani Rasulullah s.a.w. dalam perjalanannya dan 
beliau tidak pernah mengerjakan solat lebih dari dua rakaat (bagi 
setiap solat). Demikian juga dengan Abu Bakar, 4 Umar, dan ‘Usman 
r.anhum. [Hadis Riwayat Imam Muslim, Kitab Solat orang-orang yang 
musafir, no. 689] 

> “Bahkan terdapat suatu pendapat dari mazhabnya Abu Hanifah dan 
Imam Malik, bahawa hukum melaksanakan solat secara Qasar di 
dalam perjalanan (musafir) adalah suatu yang wajib.” 

[Dimjuk dari nota kaki no. 80, Ensiklopedi Solat Menurut al-Qur’an dan 
as-Sunnah, oleh Sheikh Dr. Sa’id bin ‘Ali bin Wahf al-Qahthani, Terbitan 
Pustaka Imam asy-Syafi’i, m/s. 252] 




Jarak untuk dibolehkan g asar solat? 

• Ada dua bentuk pandangan ulama’ dalam hal jarak 
perjalanan yang diperbolehkan sembahyang qasar. Satu 
kelompok membatasi jarak yang tertentu manakala 
kelompok yang satu lagi tidak membatasinya 
melainkan ianya ditentukan menurut adat kebiasaan 
lingkungan perjalanan seseorang. 


• Al-Hafidz Ibnu Hajar rahimahullah telah berkata: 

hal ini (jarak perjalanan yang dianggap sebagai 
musafir) termasuk masalah yang banyak 
diperselisihkan oleh para ulama’. Dalam masalah ini, 
Ibnu Mundzir dan selainnya menyebutkan sekitar dua 
puluh pendapat.” [Ibnu Hajar al-Asqalani, Fathul Baari 
Penjelasan Kitab Shahih al-Bukhari, (edisi terjemahan oleh Gazirah 
Abdi Ummah, Pustaka Azzam, Jakarta, 2002), jld. 6, ms 128] 



Melebihi dua marhalah (+-89km)? 

• Dalil yang dijadikan sandaran berkaitan 
dengan jarak 2 marhalah sebagai batasan yang 
diperbolehkan untuk mengqasarkan 
sembahyang adalah seperti berikut: 


“Wahai penduduk Mekah, janganlah kamu 
sekalian mengqasarkan sembahyang (bagi 
jarak perjalanan) yang kurang dari 4 barid (2 
marhalah) iaitu dari Mekah ke Asfan.” 
[Diriwayatkan dari Ibnu ‘Abbas radhiallahu 
'anhu] 



Tetapi wujud hadis lain yang bermaksud: 

“Sesungguhnya Rasulullah shallallahu ‘alaihi 
wasallam bersembahyang Zuhur empat rakaat 
di Madinah dan bersembahyang Asar di Dzil 

Hulaifah dua rakaat. “ [Hadis riwayat Imam Muslim dalam 
Shahih Muslim, Kitab Shalat Musafiraini wa Qasaruha, hadis no. 690.] 




Fakta: 

Jarak perjalanan dari Madinah ke Dzil Hulaifah adalah 7 mil iaitu 
bersamaan dengan antara 12 hingga 13 kilometer. Hadis ini juga 
adalah sebagai bukti bahawa Rasulullah shallallahu ‘alaihi wasallam 
telah mengqasarkan sembahyang walaupun jarak perjalanan tersebut 
adalah kurang dari dua marhalah (83 kilometer). 





Bercanggahkah kedua-dua hadis berkenaan jarak tersebut? 

• Tidak.Kerana hadis berkenaan ‘perlu melebihi dua marhalah’ 
dianggap sebuah hadis yang dha’if (lemah) di sisi ulamak 
hadis. 

• Berkata Imam al-Syaukani rahimahullah : 

“Hadis ini (mengqasarkan sembahyang (bagi jarak perjalanan) yang 
kurang dari 4 barid (2 marhalah) iaitu dari Mekah ke Asfan) tidak 
boleh dijadikan hujjah kerana dalam sanadnya (jalur perawi yang 
meriwayatkan hadis ini) terdapat Abdul Wahhab bin Mujahid bin 
Jubair, dia adalah matruk (tertolak). Imam al-Nawawi juga 
menyatakan beliau adalah pendusta. Menumt al-Uzdy, riwayat ini 
tidak sah darinya (iaitu dari Ibnu ‘Abbas radhiallahu ’anhu) kerana 
perawi yang meriwayat darinya adalah Isma’il bin Iyash dan dia 
adalah dha’if (lemah di kalangan orang-orang Hijaz) dan Abdul 
Wahhab tersebut adalah orang Hijaz. Yang benar, hadis ini adalah 
mauquf (terhenti) pada Ibnu ‘Abbas, sebagaimana yang 
ditakhrij oleh al-Syafi’i darinya dengan sanad yang shahih. 

“[Rujuk Imam Muhammad al-Syaukani, Nailul Authar, jld. 3, ms. 481.] 


Fakta berkenaan jarak dibolehkan 
qasar solat? 

S Fakta 1: Riwayat hadis tersebut mauquf tidak dapat dijadikan 
hujjah dalam menentukan hukum agama kecuali jika terdapat ijma’ 
(kesepakatan) di kalangan para sahabat. Ternyata dalam 
permasalahan ini tidak wujud kesepakatan di kalangan para Sahabat 
radhiallahu ’anhum tentang jarak 4 barid atau 2 marhalah sebagai 
batas minima yang diperbolehkan mengqasarkan sembahyang. 


S Fakta 2: Nabi Muhammad shallallahu ‘alaihi wasallam tidak pernah 
meletakkan had batasan yang memperbolehkan kita mengqasarkan 
sembahyang. 

S Fakta 3: Nabi Muhammad shallallahu ‘alaihi wasallam akan 
senantiasa mengqasarkan sembahyang apabila baginda bermusafir 
keluar dari Madinah. 


> Syaikh al-Syinqithi rahimahullah pula berkata: 

Pendapat yang paling kuat dan dapat dijadikan sebagai 
hujah menurutku adalah pendapat orang yang menyatakan: 
“Sesungguhnya semua yang dikategorikan sebagai safar 
sekalipun jaraknya tidak jauh maka diperbolehkan 
pelakunya untuk mengqasarkan sembahyang, sebab dalam 
nas hanya disebutkan safar secara mutlak (tanpa dibatasi 
dengan ukuran jarak mahupun hari) [Abu Ubaidah Masyhur bin 
Hassan, Koreksi Total Ritual Shalat, ms. 421.] 

> Jarak Dibenarkan Qasar? Safar yang bagaimana 
dianggap maksud musafir? 

As-Safar bererti penempuhan jarak. As-Safar bererti keluar 
dari kampung halaman menuju satu tempat yang berjarak 
jauh sehingga kerananya pelakunya diperbolehkan untuk 
mengqasarkan (memendekkan) solatnya. [Rujuk: Ensiklopedi 
Solat Menurut al-Qur’an dan as-Sunnah, oleh Sheikh Dr. Sa’id bin ‘Ali bin 
Wahf al-Qahthani, Terbitan Pustaka Imam asy-SyafTi, m/s. 225] 


Kesimpulan; 

■S Bagi yang ingin berpegang pada pendapat hanya boleh 
solat qasar selepas 2 Marhalah / 48 Batu hashimiah / 89 

KM,dibolehkan kerana merupakan pandangan 
mahsyur di kalangan ulamak Syafi’iyyah (Menurut 
Madzhab Syafi'ie). 


•S Tetapi bukanlah menjadi satu kesalahan bagi 
mereka yang bermusafir kurang dari dua marhalah 
untuk mengqasarkan sembahyangnya berdalilkan 
hadis sahih yang diriwayatkan dari Anas bin Malik 
radhiallahu 'anhu menunjukkan perbuatan Rasullullah 
shallallahu ‘alaihi wasallam . Wallahu’allam. Tidak 
dinafikan bahawa pendapat yg tidak menetapkan jarak 
ini sedikit sebanyak boleh mengelirukan orang awam 
yg masih muqallid. 


Tempoh Dibolehkan 
Qasar Solat 


• Ibn Rusyd rahimahullah berkata: 

'f “Pertama, mazhab Malik dan Syafie berpendapat apabila 
musafir ingin menetap selama empat hari,dia hendaklah 
mengerjakan solat secara sempurna,iaitu empat rakaat. 


^ Kedua, mazhab Abu Hanifah dan Sufyan al-Tsauri 
menegaskan jika dia bertekad untuk menetap selama 15 
hari, dia wajib mengerjakan solat secara sempurna. 


'f Ketiga, Mazhab Ahmad bin Hanbal dan Daud al-Zhahiri 
mengatakan bahawa apabila orang musafir berhasrat 
menetap kurang dari empat hari, dia hendaklah melakukan 
solat secara sempurna” 


[Rujuk Bidayah al-Mujtahid, jld. m/s. 122-123] 




Hadis-hadis sahih yang membicarakan tentang had 
waktu berbeza-beza hinggakan mencapai 20 hari. 

Malah dikisahkan sebahagian sahabah mengqasar solat 
ketika musafir selama dua tahun (seperti kisah al-Hasan 
yang menetap bersama Abdul Rahman bin Samurah di 
Kabul). Ianya semua dilakukan di destinasi atau tempat 
tinggal tanpa menjamakkannya (qasar sahaja-pen). 

[Rujuk beberapa atsar dari para sahabat yang dimuatkan oleh Syaikh Sayid 
Sabiq, Fikih Sunnah, jld. 1, ms. 218-219.] 


Para ulamak yang menghadkan HANYA pada 
tempoh-tempoh tertentu adalah berdasarkan ijtihad 
mereka terhadap hadis-hadis yang sampai kepada 
mereka.Mari kita menilai kesekian banyak hadis yang 
diguna pakai oleh para ulamak ini: 

Dari Jabir bin Abdillah, dia berkata: “Rasulullah shallallahu 
‘alaihi wasallam bermukim di Tabuk selama dua puluh hari 

(dan baginda) mengqasarkan sembahyang” [Hadis riwayat imam 
Abu Dawud dalam Shahih Sunan Abu Dawud, Kitab al-Shalah, hadis no. 1235] 

j 4l& 43) <jju3) ; JjjL tLut CoLAui, Jjl^ui) 

Yahya bin Abi Ishak berkata: “Saya mendengar Anas bin Malik berkata: 
“Kami pernah musafir bersama Rasulullah shallallahu ‘alaihi wasallam dari 
Madinah ke Mekah. Selama dalam musafir itu baginda melakukan 
sembahyang secara dua rakaat (qasar kecuali Maghrib) sehingga kembali 
ke Madinah. Saya bertanya: “Berapa lamakah anda berada di kota 
Makkah?” Anas menjawab: “Kami menginap di Kota Makkah selama 
sepuluh hari.” [Hadis riwayat Imam al-Bukhari dalam Shahih al-Bukhari, Kitab 
al-Jamaah, hadis no. 1081]. 



Abdullah bin ‘Umar r.a. berkata 

“Aku pernah menemani Rasulullah shallallahu ‘alaihi 
wasallam dan baginda tidak melebihkan sembahyangnya dari 
dua rakaat dalam perjalanan (safar), begitu juga oleh Abu 
Bakar, Umar dan Uthman” [Hadis riwayat Imam al-Bukhari dalam 
Shahih Bukhari, Kitab al-Jumu’at, hadis no. 1102.] 

Imam al-Shon’ani rahimahullah telah menulis: 

Sudah jelas tidak ada dalil yang menunjukkan Nabi shallallahu 
‘alaihi wasallam tidak mengqasarkan sembahyang selama 
masa safar telah melebihi dari waktu-waktu yang disebutkan di 
atas. Apabila tidak ada dalil yang menunjukkan penentuan 
batas waktu, maka pendapat yang lebih mendekati kebenaran 
ialah boleh sentiasa mengqasarkan sembahyang selama dalam 
perjalanan itu sebagaimana yang pernah dipraktikkan oleh para 
sahabat - kerana memang tidak dinamai mukim dalam 
keadaan ragu-ragu setiap hari dan juga tidak dinamai mukim 
bagi orang yang singgah di satu tempat meskipun lama [Imam 
Muhammad bin Ismail al-Shon’ani, Subulus Salam, jld. 2, ms. 169.] 



• Syaikh Sayyid Sabiq rahimahullah berkata: 

“Seorang musafir itu boleh terus mengqasar 
sembahyangnya selama dia masih dalam musafir. Jika 
dia bermukim di suatu tempat kerana sesuatu keperluan 
yang hendak diselesaikannya maka dia tetap boleh 
mengqasarkan sembahyangnya sebab dia masih 
dianggap sebagai musafir walaupun bermukimnya di 
sana sampai bertahun-tahun lamanya. Adapun kalau dia 
bermaksud hendak bermukim di sana dalam waktu 
yang tertentu (yang telah diketahui pada awal 
musafimya-pen) maka menurut pendapat yang terkuat 
yang dipilih oleh Imam Ibnu Qayyim rahimahullah, 
bermukimnya itu belum lagi menghilangkan hukum 
musafir, baik lama atau sebentar, selama dia tidak 
berniat hendak menjadi penduduk tetap di tempat itu” 

[Sayyid Sabiq, Fikih Sunnah, jld. 2, ms. 217] 



Kesimpulan ; 

'S Pandangan yang mengatakan 3 hari boleh 
mengqasar solat tidak termasuk perjalanan 
pergi dan pulang adalah benar menurut 
Mazhab Syafie dan Maliki. 


^Pandangan yang meletakkan hari lebih dari 
yang disebut di atas atau tidak meletakkan had 
tempoh untuk qasar juga benar berdasarkan 
hadis-hadis sahih dan atsar-atsar para sahabah 
yang dilakukan oleh Nabi shallallahu ‘alaihi 
wasallam sendiri. 


Isu-isu tentang Solat 
Jamak dan Qasar 

1. Tidak solat qasar jamak kerana tidak menghafal lafaz niat qasar dan 
jamak? 

2. Beranggapan menyempurnakan sembahyang (tidak mengqasar) adalah 
lebih afdhal atau baik.? 

3. Musafir dahulu berlainan dengan zaman ini, kerana kini tiada masyaqqah 
(penghalang)? 

4. Menjamakkan sembahyang hanya boleh dilakukan ketika bermusafir.? 

5. Jarak perjalanan untuk diklasifikasikan sebagai musafir mestilah melebihi 
dua marhalah (+-89km)? 

6. Hanya perjalanan yang tidak mengandungi unsur yang bertentangan 
dengan syara ’ membolehkan sembahyang itu diqasar atau dijamakkan.? 

7. Apabila seseorang bermusafir dan berhenti pada satu tempat selama lebih 
dari tiga hari maka hendaklah dia menyempurnakan sembahyangnya 
tanpa diqasarkan pada hari yang keempat dan berikutnya? 




Mengapa timbul, isu-isu 

SEBEGINI? 


• Isu-isu ini berpunca akibat sedikit pendedahan 
terhadap beberapa tatacara menqasar dan 
menjamakkan solat seperti yang pernah 
diamalkan oleh Nabi Muhammad shallallahu 
‘alaihi wasallam serta para sahabatnya 
radhiallahu 'anhum (berdasarkan hadis sahih 
dan atsar para sahabah). 

Kesimpulan 

_' 

• Tidaklah Rasulullah shallallahu ‘alaihi wasallam jika diberi 
dua pilihan kecuali baginda memilih yang paling mudah di 
antaranya selagi tidak mengandungi dosa [Hadis riwayat imam ai- 
Bukhari dalam Shahih al-Bukhari, Kitab al-Hudud, hadis no. 6786] 


• Allah tidak memberati seseorang melainkan apa yang terdaya 
olehnya. Ia mendapat pahala kebaikan yang diusahakannya.. [ai- 

Baqarah (2): 286] 


• Dan orang-orang yang beriman serta beramal soleh - (dengan 
tidak menjadi keberatan kepada mereka, kerana) Kami tidak 
memberati diri seseorang (dengan kewajipan) melainkan 
sekadar yang terdaya olehnya, - merekalah ahli Syurga, 
mereka kekal di dalamnya [ai-A’raaf (7): 42] 


Allah tidak memberati seseorang melainkan apa yang terdaya 
olehnya. Ia mendapat pahala kebaikan yang diusahakannya.. [ai- 

Baqarah (2): 286] 




Lebih banyak persoalan akan timbul saban hari 
berkaitan solat jamak dan qasar ini (yang tidak 
terjangkau oleh pemikiran kita buat masa ini) 


Selagi golongan agamawan belum menguasai fiqh pada 
tahap yg munasabah, Fiqh musafir y g dipelopori oleh 
ahli tahqeeq ini masih belum dapat dipopularkan. 


Moga pembentangan ringkas ini dapat menjawab 
persoalan dan merungkai salah faham serta kekeliruan 
tentang solat jamak dan qasar. Moga pengetahuan 
mengenai solat jamak dan qasar ini dapat menjadi 
bekalan ilmu yang boleh disampaikan kepada golongan 
awam supaya dapat menghayati keindahan sedekah 
Allah ini kepada umat manusia. Semoga Allah 
melimpahkan hidayah dan taufik-Nya kepada kita. 

Wallahu’allam 

